Publication: Magyar Közlöny
Issue: MK-2009-158 (Year: 2009, Number: 158)
Era: 2004-2010
Section: 1. Az Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. § h) pontja
Paragraph Index: 628

2. Az Alkotmánybíróság a 38/H/2009. ügyszámú ügyben 2009. szeptember 1. napján hozott határozatában (a továb biak ban: Abh.) a kifogást elõterjesztõ által az OVB-hez benyújtott, szinte szó szerint megegyezõ kérdést tartalmazó aláírásgyûjtõ ív hitelesíthetõségét már vizsgálta. Az Abh.-ban elbírált OVB határozattal érintett aláírásgyûjtõ íven a következõ kérdés szerepelt: „Egyetért-e Ön azzal, hogy jelen népszavazást követõ év január 1-jétõl Magyarországon teljes egészében a kormány finanszírozza a közüzemi távhõszolgáltatással fûtött, 1994 elõtt épült lakások egyedi hõfogyasztás-mérésének kialakítását?”. A jelen ügy tárgyát képezõ esetben pedig a kezdeményezõ a következõ kérdést kívánta népszavazásra feltenni: „Egyetért-e Ön azzal, hogy jelen népszavazást követõ év január 1-jétõl Magyarországon teljes egészében a kormány finanszírozza a távhõszolgáltatással fûtött, 1994 elõtt épült lakások egyedi hõfogyasztás-mérésének kialakítását?” Az Abh.-ban az Alkotmánybíróság megállapította: „a népszavazásra feltenni szándékozott kérdés célja a Kormány kötelezése. (…) [A] népszavazás tárgyának az Alkotmány 28/B. § (1) bekezdés értelmében az Országgyûlés hatáskörébe tartozó kérdésnek kell lennie, ezért nem fogadható el, ha a kérdésben más állami szerv van címzettként megjelölve. Ebben az esetben ugyanis a feltenni szándékozott kérdés vagy nem tartozik az Országgyûlés hatáskörébe, s akkor arról eleve nem lehet népszavazást tartani, vagy ha igen, akkor a kérdésben megjelölt szerv csak akkor tehet eleget a kérdésben foglalt kötelezettségének, ha az Országgyûlés módosítja az arra irányadó hatályos jogszabályokat s felhatalmazza az érintett szervet. Ez utóbbi esetben pedig a kérdés nem felel meg az Nsztv. 13. § (1) bekezdésében foglalt egyértelmûség követelményének részét képezõ választópolgári egyértelmûség kritériumának, mivel a kérdésbõl nem derül ki, hogy eredményes népszavazás esetén az Országgyûlés cselekvésére lenne szükség.

Source: https://magyarkozlony.hu/hivatalos-lapok/e92284c664e3a0b8d5bc3e963ddf4ed6a210e9a6/dokumentumok/8b4999791791fde25aa3385e84ae32075ff7d6e9/letoltes